‫בוקר אחד קמתי מהמיטה‬ ‫ולא יכולתי להניח את משקלי על רגלי הימנית,‬
‫והברך שלי כאבה.‬
‫זה היה באוקטובר 2012.‬
‫אמרתי לאשתי, "קחי אותי‬ ‫לבית החולים, כדי שיבדקו לי את הרגל".‬
‫רדיולוג שאל אותי, "קרתה לך תאונה?"‬
‫ואמרתי, "לא, מעולם לא נפצעתי בברך הזאת".‬
‫והוא אמר, "יש כאן משהו".‬
‫הוא הניח את צילום הרנטגן‬ ‫על המשטח המואר והראה לי אותו.‬
‫מבנה ריבועי קטן, בברך שלי,‬
‫בערך בגודל ציפורן,‬ ‫ששני חוטים מחוברים אליו.‬
‫אז אמרתי, "זה נמצא בתוך הרגל שלי?"‬
‫הוא אמר, "כן,‬
‫"אבל אין לך צלקת."‬
‫העובדה שראיתי את צילום הרנטגן‬
‫ונודע לי שזה נמצא מתחת לעור שלי, ללא הסבר,‬
‫הגבירה את החרדה שלי.‬
‫ואז החלו להופיע לי בלילה סיוטים‬ ‫ממשהו שאכן קרה לי, לפני עשרות שנים,‬
‫שחזור של משהו שבאמת קרה.‬
‫בתקופה שבה הייתי‬ ‫בחיל האוויר יצאתי לקמפינג עם חבר.‬
‫ממש נהניתי שם.‬
‫עד שראיתי אורות מהבהבים במרווחים משונים‬
‫ועב"ם בגודל של סניף "וולמארט" הופיע ממעל.‬
‫בדיוק ממרכזו של הדבר הזה‬
‫יצא אור חלבי לבן שלקח אותי לתוך החללית.‬
‫אני צרחתי בכל מאודי,‬
‫ואז איבדתי את הכרתי.‬
‫התעוררתי לאורות מהבהבים‬ ‫בצבעי צהוב, כתום ולבן, מחוץ ליריעת האוהל,‬
‫וחשבתי, "מה קורה?"‬
‫- תיקי חקירה משונים‬ ‫מובילים ליותר שאלות מתשובות -‬
‫- תיקי המסתורין -‬
‫אלוהים.‬ ‫-מה זה?‬
‫במהלך השנים הועברו אין ספור סרטונים‬ ‫של אורות ועצמים משונים בשמיים‬
‫מאדם לאדם ברשתות החברתיות.‬
‫אבל באפריל 2023‬ ‫הפתיעו פקידים בפנטגון את הציבור‬
‫כשהכריזו שהם עוקבים אחר 650 דיווחים‬
‫של עצמים ואורות לא מזוהים בשמיים,‬ ‫עלייה קיצונית שהתרחשה בשנים האחרונות.‬
‫רבים מהדיווחים האלה,‬ ‫שנמצאים בחקירה רשמית, הוגשו בידי אנשי צבא.‬
‫- מר סקוט בריי, מודיעין חיל הים -‬
‫- אין כניסה, שטח צבאי, מורשים בלבד -‬
‫למרות שלתצפיות אין הסברים,‬
‫יש שאומרים שהממשל יודע יותר‬ ‫על אירועים כאלה מזה עשרות שנים.‬
‫- מחברת האפשרויות -‬
‫- האם ייתכן שהממשל‬ ‫מסתיר סודות בקשר לעב"מים? -‬
‫במלחמת העולם השנייה החלו טייסים לראות‬
‫מה שכינו בשם "פו פייטרס"‬ ‫בזירת האוקיינוס השקט ובאירופה.‬
‫- כריס מלון‬ ‫לשעבר תת שר ההגנה לענייני מודיעין -‬
‫"פו פייטר" היה השם שניתן‬ ‫למבנים של אורות כתומים‬
‫שנראו נעים במהירות גבוהה.‬
‫התופעה הייתה קיצונית‬ ‫באזור לוס אלמוס ובניו מקסיקו.‬
‫מדענים, מאבטחים, אזרחים, טייסים של הצבא...‬
‫כל מיני אנשים ראו‬ ‫את העצמים המעופפים הבלתי מזוהים האלה.‬
‫באותו שלב החל חיל האוויר לחקור זאת.‬
‫האירועים הובילו לפרויקט "בלו בוק".‬
‫לפרויקט היו שתי מטרות עיקריות.‬
‫לנתח מידע על עב"מים‬ ‫ולקבוע אם העצמים הבלתי מזוהים האלה...‬
‫- עצמים מעופפים‬ ‫מעל לוושינגטון הבירה שוב! -‬
‫מהווים איום על הביטחון הלאומי.‬
‫מאחר שגם הציבור הרחב דיווח על הדברים האלה,‬
‫אותרה כמות אדירה של פעילות.‬
‫אני כאן כדי לדון‬ ‫במה שנקרא בשם צלחות מעופפות.‬
‫עניינו של חיל האוויר בבעיה הזאת‬ ‫הוא לזהות כל דבר שנמצא באוויר...‬
‫- מסיבת עיתונאים בפנטגון‬ ‫וושינגטון הבירה, יולי 1952 -‬
‫שייתכן שעלול להוות‬ ‫סכנה לארצות הברית או איום עליה.‬
‫הם קיבצו למעלה מ-12,000 תצפיות‬
‫ולא הצליחו להסביר למעלה מ-700 מהן.‬
‫זה הפך לתוהו ובוהו בקנה מידה לאומי כמעט.‬
‫פורסמו כתבות עם אותיות‬ ‫בגודל כזה אודות עב"מים מעל לבירה.‬
‫מאות דיווחים על עצמים משונים בשמיים‬
‫הוגשו לחיל האוויר.‬
‫הם לא הצליחו לפתור זאת‬
‫ורצו להפסיק לעסוק בעניין.‬
‫לכן יזם חיל האוויר מחקר‬
‫שהגיע למסקנה שבה רצו,‬
‫שהיא שאין בזה כל עניין‬ ‫מבחינת המדע או הביטחון הלאומי,‬
‫למרות שהנתונים שללו את המסקנה הזאת.‬
‫והם משכו את ידיהם מכך.‬
‫מדי פעם מאשימים את חיל האוויר‬
‫בכך שהוא מסתיר מידע אודות עב"מים.‬
‫מה יש לך לומר על כך?‬
‫ההאשמות האלו בהחלט אינן נכונות.‬
‫עד עצם היום הזה,‬ ‫אנשים מדווחים על מגוון של חוויות, מגעים...‬
‫יש אנשים שדיווחו על פצעים ומחלות‬ ‫כתוצאה מכך שהיו קרובים אליהם,‬
‫דבר שמספק ראיות‬ ‫לכך שהם הושפעו באופן אמיתי מאוד‬
‫מחוויה או מפגש שהיו להם.‬
‫בשנת 1977 הייתי נגד. הייתי סמל.‬
‫- טרי לאבלייס, לשעבר סגן שר המשפטים -‬
‫הוצבתי במערב מיזורי,‬ ‫בבסיס חיל האוויר וייטמן.‬
‫הוכשרתי כחובש‬
‫ועבדתי ביחד עם ידידי טובי.‬
‫התרועענו זה עם זה בסופי השבוע,‬
‫והוא אמר, "יש לי רעיון. בוא נצא לקמפינג".‬
‫ב-11 ביוני, 1977‬ ‫יצאנו מהבסיס ונסענו דרומה.‬
‫טובי אמר, "אמור להיות כאן שטח גבוה".‬
‫מעולם לא הייתי שם,‬ ‫וזה היה מדהים. מצאנו את המקום מייד.‬
‫הקמנו מחנה ושוחחנו,‬
‫ואז...‬
‫לא זו בלבד שהיה שקט, שום דבר גם לא זז.‬
‫ראשו של טובי היה מופנה שמאלה, כלומר מערבה.‬
‫הוא אמר, "היי, טרי,‬ ‫האורות ההם היו שם קודם?"‬
‫שאלתי, "אילו אורות?"‬
‫היינו באמצע שום מקום.‬ ‫לא היו אמורים להיות שם אורות.‬
‫נאלצתי לפסוע צעד אחד לאחור,‬
‫ובאופק היה משולש של כוכבים בהירים מאוד.‬
‫כולם בהקו באותה מידה.‬
‫שלושת הכוכבים הסתובבו‬ ‫בכיוון השעון בערך 120 מעלות.‬
‫אני חושב שזה היה כלי טיס בצורת משולש‬
‫והיה ברור שהוא מתקדם לעברנו.‬
‫הדבר הזה ביצע היפוך מלא, פעמיים.‬
‫צידו החיצוני היה בגודל סניף של "וולמארט",‬
‫בגובה מספר קומות. היו בו חלונות,‬
‫ומהחלונות בקע אור.‬
‫בדיוק ממרכזו של הדבר הזה‬
‫יצאה אלומת אור בקוטר סופטבול.‬
‫היא הייתה בגוון לבן חלבי‬
‫ונחתה בדיוק באמצע המדורה שלנו.‬
‫אני לא יודע איך,‬ ‫אבל טובי ואני היינו בתוך הדבר המשולש הזה.‬
‫פקחתי את עיניי וחשבתי,‬
‫"אני חולם? מה זה? מהו המקום הזה?"‬
‫אבל זה היה אמיתי מכדי להיות חלום.‬
‫זה לא היה חלום. אני יודע זאת.‬
‫שמעתי את טובי צורח. זיהיתי את קולו.‬
‫אבל לא יכולתי לזוז.‬
‫לא יכולתי להפנות את ראשי.‬ ‫לא יכולתי להזיז אפילו אצבע.‬
‫יכולתי להזיז רק את עיניי.‬
‫ראיתי שורה של שישה או שבעה יצורים.‬
‫הם לבשו חליפות טיסה‬ ‫בצבע חום אדמדם, עם תג כתום על הכתף.‬
‫הקדמי שבהם הפעיל לוח מכשירים.‬
‫הם לקחו אותי דרך מסדרון ארוך,‬ ‫אל חדר לבן עם תקרה בצורת כיפה.‬
‫היה שם שולחן רנטגן שנראה די סטנדרטי.‬
‫בחדר הזה היו שני יצורים‬ ‫וגובהם היה שני מטרים.‬
‫הם שידרו תחושה של צוות רפואה.‬
‫לא חשבתי שהם יהרגו אותי.‬ ‫חשבתי שאולי הם יכאיבו לי.‬
‫הם אכן הכאיבו לי, ואיבדתי את הכרתי.‬
‫ישנתי שינה עמוקה.‬
‫התעוררתי לאותם אורות‬ ‫מהבהבים בצבעי כתום ולבן,‬
‫מחוץ ליריעת האוהל.‬
‫כשהתעוררתי הייתי די מטושטש.‬
‫פניתי אל טובי ושאלתי, "מה זה שם?"‬
‫הוא לא ממש השיב לי והייתי פשוט מבוהל.‬
‫השעה הייתה 45 דקות לפני הזריחה,‬
‫וצפינו בדבר הזה ממריא.‬
‫ואז שנינו ישבנו באוהל,‬ ‫עדיין פוחדים פחד מוות,‬
‫וטובי אמר, "אנחנו חייבים‬ ‫לברוח מכאן. בוא נרוץ אל המכונית".‬
‫בנסיעה בחזרה מ"דוויל'ז דן"‬
‫היו לשנינו כאבים,‬ ‫ושנינו היינו מיובשים מאוד.‬
‫זה היה ממש בזריחה,‬
‫והאור משמש הבוקר הכאיב לי מאוד בעיניים.‬
‫הייתי רגיש מאוד לאור.‬
‫כשהגעתי הביתה לא ידעתי‬ ‫אפילו מה לספר לאשתי.‬
‫לא הייתי בטוח מה בדיוק קרה.‬
‫נשותינו לקחו אותנו‬ ‫לבית החולים בבסיס חיל האוויר וייטמן,‬
‫כי אשתי שאלה, "מה קרה לך?"‬
‫אז אמרתי, "אני לא יודע. התעוררתי ככה".‬
‫כשהרופאים שאלו אותי מה קרה,‬ ‫לא ידעתי מה להגיד גם להם.‬
‫היה קשה להבין זאת אז.‬
‫נודע לי שסבלתי ממה שנקרא בשם כוויות הבזק.‬
‫זאת כוויית שמש בקרנית העין.‬
‫זאת פציעה שנגרמת לרתכים‬
‫שאינם משתמשים במסכה עם זכוכית מושחרת.‬
‫זה כאב מאוד.‬
‫קיבלתי טיפול.‬ ‫נשארתי בבית החולים במשך מספר לילות.‬
‫הרופאים דאגו שלא יהיה אור בחדר‬
‫ומרחו על עיניי משחה‬
‫ונתנו לי זריקה,‬ ‫נגד הכאבים וכדי לעזור לי לישון.‬
‫בלילה השלישי נכנס לחדרי‬
‫סוכן או-אס-איי, מהמשרד לחקירות מיוחדות.‬
‫הוא ניגש אל מיטתי והניח את כף ידו על הדלת.‬
‫הוא רכן לעבר פניי ואמר,‬
‫"בחור, אני יודע ואתה יודע‬
‫"ששניכם נתקלתם שם במשהו,‬ ‫ואני חושב שאתה יודע למה אני מתכוון."‬
‫לא ידעתי מה להשיב.‬
‫לא היה לי מושג מה קרה,‬ ‫אבל הוא ידע שראיתי חללית.‬
‫כשטרי שוחרר מבית החולים,‬
‫הוא קיבל ממפקדו פקודה‬
‫לעולם לא לשוחח עם איש‬ ‫על מה שקרה באותו לילה ב"דוויל'ז דן"‬
‫ולנתק כל קשר עם טובי.‬
‫טובי הועבר ליפן,‬ ‫וההעברה שלו בוצעה במהירות שיא.‬
‫הוא עבר לשם תוך מספר שבועות.‬
‫חשבתי שכדאי שאיפרד ממנו,‬
‫כי זה יספק לי סגירת מעגל כלשהי.‬
‫החלטתי לעבור בביתו‬ ‫של טובי, כדי להיפרד ממנו.‬
‫הוא יצא מחדר השינה,‬
‫שיערו היה פרוע והוא לבש חולצת טי מלוכלכת.‬
‫הוא הביט אליי. עיניו היו אדומות‬ ‫ונדף ממנו ריח של משקה חריף.‬
‫הוא אמר, "זה באמת קרה. נכון, טרי?"‬
‫ואני אמרתי, "נכון, אח שלי.‬ ‫זה באמת קרה. אתה לא יוצא מדעתך".‬
‫והוא אמר, "כן, אבל למה אנחנו?"‬ ‫ואני אמרתי, "גבר, אין לי מושג" ומילה גסה.‬
‫זו הייתה הפגישה האחרונה שלי עם טובי.‬
‫שנים לאחר מכן נודע לי שטובי הלך לעולמו.‬
‫וטרי אינו איש הכוחות המזוינים היחיד‬ ‫שמסתיר את תוצאותיו של מפגש משונה.‬
‫אני חושב שסביר שרוב האנשים שמדווחים על כך‬
‫חווים, כנראה, שיתוק מתוך שינה ודברים כאלה.‬
‫אבל יש מספר מקרים‬ ‫עם מספיק ראיות כדי לגרום לך לתהות.‬
‫במקרה יוצא דופן אחד, אדם בשם ג'ון בורוז,‬
‫מאבטח של חיל האוויר, שהיה מוצב באנגליה,‬
‫התקרב מאוד לעצם בלתי מזוהה משונה‬
‫שהיה ביער שסמוך לבסיסו.‬
‫- יער רנדלשאם -‬
‫הוצבתי בבסיס חיל האוויר המלכותי‬ ‫בנטווטרס-וודברידג'.‬
‫- ג'ון בורוז -‬
‫- 26 בדצמבר, 1980 -‬
‫האירוע ביער רנדלשאם‬
‫התרחש מחוץ לשער המזרחי‬ ‫בבסיס חיל האוויר המלכותי וודברידג'‬
‫ב-26 בדצמבר 1980, בשעה 03:00.‬
‫בערך בשעה שלוש לפנות בוקר‬ ‫נסעתי עם האחראי עליי,‬
‫והוא ראה בשמיים אורות משונים שנחתו ביער.‬
‫באותו שלב התקבלה החלטה‬ ‫לשלוח למקום חוליה שתחקור זאת‬
‫ותבדוק אם משהו התרסק ביער.‬
‫יצאנו מהבסיס והגענו אל היער בדרך שירות,‬
‫עד שגדר חסמה את דרכנו.‬
‫התחושה הייתה משונה.‬
‫זה היה כאילו שביער עצמו יש מין אור לבן.‬
‫היה נראה שבתוך האור הלבן‬ ‫יש כדור אדום בעל צורה סגלגלה,‬
‫שמתחתיו יש אורות כחולים ולבנים.‬
‫בסופו של דבר,‬ ‫מה שזה לא היה התרומם מבעד לעצים‬
‫ואז טס במהירות רבה לעבר החוף.‬
‫המפקדים שלנו לא היו בטוחים מה קרה.‬
‫הם אמרו לנו לגשת לאתר בשעות היום,‬
‫כדי להעיף מבט, וזה מה שעשינו.‬
‫מצאנו מספר שקעים בקרקע‬
‫ונזק לעלווה שמעלינו ביער.‬
‫המפגש הזה ביער לא העסיק אותי במיוחד.‬
‫פשוט חשבתי,‬
‫"קרה משהו שאני‬ ‫לא יכול להסביר ופשוט אמשיך בחיי".‬
‫חיי שבו למסלולם.‬
‫לאחר שירות של שנתיים‬ ‫עזבתי את בסיס חיל האוויר וודברידג'.‬
‫חיל האוויר סיווג את התיק האישי שלו כסודי.‬
‫יש לנו מערכת סיווג מסתורית מאוד‬
‫וארגונים ושירותים שונים יכולים לסווג מידע‬
‫עד לרמה גבוהה כל כך‬
‫שאפילו ליו"ר ועדת הביון אסור לראותו.‬
‫יש לנו מעין מבוך סודות מבלבל,‬
‫שקשה לנווט בו, והוא מגביל את זרימת המידע.‬
‫הם יכולים לסווג דברים‬ ‫בגלל משהו שקרה במבצע צבאי‬
‫ולא לתת לאיש גישה.‬
‫לכן לא אבין לעולם כיצד שמי דלף,‬
‫אבל שמותיהם של כמה מהמעורבים נחשפו.‬
‫אז החלו כל מיני אנשים לנסות לאתר אותנו,‬
‫וסי-אן-אן בכלל זה.‬
‫סי-אן-אן ערכה חקירה.‬
‫ארבע שנים לאחר האירוע‬ ‫בבסיס חיל האוויר המלכותי וודברידג',‬
‫שידרה סי-אן-אן את החקירה המיוחדת שלה.‬
‫- סי-אן-אן, 1985 -‬
‫זהו שדה התעופה וודברידג',‬
‫בסיס של חיל האוויר האמריקני‬ ‫שנמצא במזרח אנגליה.‬
‫בשדה התעופה וודברידג'‬ ‫התרחש משהו שעדים אומרים‬
‫שנראה כלקוח מהמדע הבדיוני.‬
‫אני יכול לומר לכם‬ ‫רק שבזמן שהאירוע הפך לפומבי,‬
‫זה נעשה באמצעות מזכר של משרד ההגנה.‬
‫- אורות נראו בשמיים -‬
‫זה דלף וחיל האוויר כבר לא היה יכול להכחיש,‬
‫כמו גם משרד ההגנה, שמשהו התרחש.‬
‫זה היה הסיפור הגדול,‬
‫שלחייזרים היה קשר‬ ‫לבסיס חיל האוויר בנטווטרס.‬
‫סי-אן-אן פנו אליי, אבל סירבתי להתראיין,‬
‫כי לפני שעזבתי את בסיס בנטווטרס‬
‫נתבקשתי לחתום על כמה הסכמי סודיות.‬
‫אך אחרים חלקו‬ ‫עם סי-אן-אן בסיפוריהם המזעזעים,‬
‫בתנאי שיישארו אנונימיים.‬
‫אבל אני חושב שראיתי עב"ם...‬
‫- "גרג", אוויראי -‬
‫מין חללית ממקום שאינו כדור הארץ.‬
‫בכל דבר שקורה בכוחות המזוינים,‬
‫אם התקשורת מתערבת בעניין,‬ ‫צריך לדווח על כך בשרשרת הפיקוד,‬
‫והם קובעים מה מותר לך לומר ומה אסור,‬
‫ואיך זה יטופל.‬
‫ידעתי שהחקירה תיחשף.‬
‫אני לא יודע מה הניחו‬ ‫בחיל האוויר לגבי רמת החשיפה,‬
‫אבל ברור שהסיפור זכה‬ ‫לתשומת לב רבה יותר מכפי שהם רצו.‬
‫הממשל עושה שימוש בתקשורת‬ ‫כדי להעביר לציבור מידע באופן יומיומי...‬
‫- חיל האוויר מארגן מחקר -‬
‫אך יש מידע שמוסתר מאנשי החדשות,‬
‫באמצעות הסכמי סודיות וסיווג של מידע כרגיש.‬
‫כאשר רק חלק מהעובדות מתפרסם,‬
‫אי אפשר לראות‬ ‫את התמונה הכוללת של מה שבאמת קורה.‬
‫- האם הממשל משתמש בפחד‬ ‫ככלי להשתקתם של חושפי מידע אפשריים? -‬
‫לאנשים בממשל קשה לדבר על זה.‬
‫בהחלט היו מקרים בהם נחתמו הסכמי סודיות‬
‫ואנשי צבא סירבו לחלוק במידע,‬
‫אפילו עם אנשי צבא אחרים, שקיבלו אישור לכך.‬
‫האם ייתכן שאנשים חוששים קצת‬ ‫לדבר על כל מיני דברים? כמובן.‬
‫המציאות היא שעליך לפעול לפי החוק הצבאי,‬
‫או שתהיה בצרות, בלי קשר למהותו של האירוע.‬
‫במשך עשרות שנים‬ ‫אולצו אנשי צבא כמו ג'ון וטרי‬
‫לשמור על המפגשים המשונים שחוו בסוד.‬
‫לפני שראיתי את צילומי הרנטגן,‬
‫השנה הייתה 2012‬ ‫והאירוע התרחש לפני 40 שנים,‬
‫והרגשתי שאני משלים עם זה לבסוף‬
‫וידעתי שלא אספר על כך לאיש לעולם.‬
‫אבל כשראיתי את הדבר הזה בצילומי הרנטגן,‬
‫ידעתי שהדברים ההם אכן הניחו עליי את ידיהם‬
‫והחלטתי לכתוב‬ ‫את הספר הזה, "תקרית בדוויל'ז דן".‬
‫החלטתי לדבר על כך באופן פומבי.‬
‫חשבתי שאם מספיק אנשים ידברו על כך,‬
‫הדבר יגרום לממשל לחשוף את האמת.‬
‫כשהתחלתי לכתוב את הספר שלי, בשנת 2017,‬
‫רציתי להשיג עותק‬ ‫של התיק הרפואי שלי משנת 1977.‬
‫הגשתי בקשה בכתב ו...‬
‫הייתי שם במשך שש שנים,‬
‫והתיק שקיבלתי היה בעובי כזה.‬
‫התיק הרפואי שלי היה צריך להיות עבה יותר.‬
‫אני נוהג לומר שהיו בו‬ ‫חורים שמשאית יכולה לעבור בהם.‬
‫כשהבנתי שלא אוכל להצליח בכך בכוחות עצמי,‬
‫התחלתי לחפש דיווחים על שתלים של חייזרים‬
‫ונתקלתי בשמו של דריל סימס.‬
‫אני חוקר פרטי במדינת טקסס.‬
‫בעבר שירתי כשוטר צבאי ובסי-איי-איי.‬
‫כעת אני מחפש ראיות פיזיות‬ ‫ורפואיות למגע בין חייזרים לבני אדם,‬
‫ואני חוקר דיווחים על שתלים.‬
‫יש הרבה שאנחנו לא יודעים.‬
‫שתלים הם עצמים זרים‬ ‫שנמצאים לעיתים מתחת לעורם של חטופים.‬
‫למרות שהם עדיין תעלומה, בעיקרון,‬
‫מספר מומחים בתחום השתלים‬ ‫סבורים שמטרתם היא לחקור את גוף האדם.‬
‫אני חושב שמטרתם של כמה‬ ‫מהשתלים היא לנטר את תפקודי הגוף,‬
‫אבל האנשים הנדירים‬ ‫ששתלים מתגלים בגופם אינם יודעים על כך.‬
‫הם מוצאים אותם בדרך מקרה.‬
‫מי אחראי לכך שהדבר הזה הוכנס לרגל שלי?‬
‫אני לא יודע אם חייזרים עשו זאת,‬
‫או שהממשל שלי עשה זאת,‬ ‫ושתי הסברות אפשריות, לדעתי.‬
‫חשבתי שזה מתקן מעקב כלשהו.‬
‫כל העניין זיעזע אותי מאוד.‬
‫פגשתי את טרי לאבלייס‬ ‫והייתה בינינו שיחה מעניינת מאוד.‬
‫הזמנתי אותו לבוא אליי,‬ ‫ליוסטון שבטקסס, ומאז אנחנו ידידים.‬
‫שלום, טרי.‬
‫מה שלומך, דריל? טוב לראות אותך.‬ ‫-תביא חיבוק.‬
‫לא נפגשנו הרבה זמן, חבר שלי.‬ ‫-נכון. יותר מדי זמן.‬
‫הבאתי לך תמונות שאני חושב שלא ראית בעבר.‬
‫אלה צילומי רנטגן‬ ‫של הרגל שלי, מנובמבר 2017.‬
‫אלה צילומי הרנטגן שבהם נראה השתל.‬
‫הבעיה היא שאם היה מדובר בטכנולוגיה אנושית,‬
‫היה קל לקבוע זאת. היו רואים את זה.‬
‫השאלה שלי היא שאם זה נמצא בגוף שלי,‬
‫איך זה הגיע לשם‬ ‫מבלי להותיר צלקת היכן שהוא?‬
‫אין לי תשובה.‬
‫יצרתי קשר עם מנתח‬ ‫ושלחתי לו כמה צילומי רנטגן שלי.‬
‫שוחחנו בטלפון ואמרתי לו,‬ ‫"אני רוצה להוציא את זה".‬
‫תכננתי לבוא אליו בדצמבר,‬ ‫והדבר הזה נעלם בנובמבר.‬
‫אני חושב שגיליתי זאת בבוקר ה-16 בנובמבר,‬
‫למיטב זיכרוני.‬
‫כשהתעוררתי הרגשתי כאב עז‬ ‫בקצה העליון של שתי רגליי.‬
‫היו לי פצעים חודרים‬ ‫בקצה העליון של שתי רגליי.‬
‫לדעתי הם באו ולקחו את רכושם.‬
‫מצמרר לדעת שיש לך משהו מתחת לעור,‬
‫ולפתע פתאום הוא איננו.‬
‫מהן הבעיות שהיו לך‬ ‫בביצוע צילומי הרנטגן, טרי?‬
‫ידעתי שאני לא רוצה לחזור‬ ‫לבית החולים לחיילים משוחררים.‬
‫ידעתי את זה.‬
‫שנינו מסכימים על כך, לדעתי.‬
‫החלטתי לפנות לכירופרקט ולבצע צילום רנטגן,‬
‫כי אני לא סומך על המחלקה לחיילים משוחררים.‬
‫הממשל אכן מסתיר‬ ‫מאנשי צבא את תיקיהם הרפואיים.‬
‫טרי הוא דוגמה לכך.‬
‫אני לא מכיר כמה מהאנשים האלה‬ ‫באופן אישי, אבל אני יכול לומר לכם שלא קל‬
‫למצוא תיקים רפואיים‬ ‫ולהשיג עזרה מהמחלקה לחיילים משוחררים.‬
‫הבעיה הראשונה שלי הייתה כשחליתי.‬
‫כשהגעתי לחיל האוויר, הייתי בריא לגמרי.‬ ‫לא יגייסו אותך לחיל האוויר עם רשרוש בלב.‬
‫זאת הייתה סיבה לפסילה.‬
‫כשהשתחררתי משירות פעיל, ב-88',‬
‫עשיתי בדיקה רפואית‬ ‫לפני שחרור והתברר שהלב שלי נפגע.‬
‫בסופו של דבר התפתחו לי גם בעיות בעיניים.‬
‫הרופא בדק את עיניי ואמר, "נחשפת לקרינה?"‬
‫הסתכלתי עליו ואמרתי, "למיטב ידיעתי, לא".‬
‫והוא אמר, "יש לך נזק של קרינה בעיניים".‬
‫מייד לאחר האירוע באמת לא הרגשתי טוב,‬
‫אבל לא קישרתי‬
‫בין זה שהרגשתי לא טוב לבין האירוע.‬
‫אבל לאחר המחקר שביצעתי,‬
‫היה לי ברור שמה שנתקלנו‬ ‫בו ברנדלשאם גרם לפציעותיי.‬
‫- חיל האוויר, המשרד לחקירות מיוחדות -‬
‫כשג'ון בורוז ביקש את תיקו הרפואי‬ ‫בהתאם לחוק לחופש המידע, בקשתו נדחתה.‬
‫הוא גם לא הצליח לקבל‬ ‫את ההטבות שלהן היה זכאי כחייל משוחרר.‬
‫אם התיק מסווג, הם אינם יכולים להודות‬ ‫בקיומן של רשומות אחרות שיתמכו בטענתי.‬
‫חיל האוויר החליט לא להכיר‬ ‫בעובדה ששירתי שם מ-79' עד 82'.‬
‫שמי הוא שריל בנט‬
‫ובעבר הייתי עוזרת לסנטור ג'ון מקיין.‬
‫אני טיפלתי בבוחרים‬ ‫שנתקלו בבעיות עם המשרד לחיילים משוחררים.‬
‫- שריל בנט -‬
‫באוגוסט 2013 נפגשתי‬ ‫עם ג'ון בורוז מחיל האוויר של ארה"ב.‬
‫הוא בא כדי לבקש עזרה‬ ‫בעניין טופס די-די-214 והתיק הרפואי שלו.‬
‫כל מי שמשתחרר מקבל טופס די-די-214.‬
‫טופס די-די-214 מונפק לחיילים‬
‫ששוחררו בכבוד משירות פעיל.‬
‫מטרתו היא לאשר את העובדה‬ ‫ששירתו בצבא, כדי שיזכו בהטבות.‬
‫ג'ון לא קיבל טופס כזה כשעזב.‬
‫ואז, כשהחליט לבסוף שהוא זקוק לטיפול רפואי,‬
‫החלה הבעיה הזאת.‬
‫"לא, אתה לא שירת בצבא."‬
‫בשלב מסוים הוא החל לשאול את עצמו,‬ ‫"האם אני מטורף? אני יוצא מדעתי?‬
‫"האם זה באמת קרה, או שלא?"‬
‫משרד המשפטים התערב בעניין.‬
‫שריל אמרה לי שהם הביאו‬ ‫לצורך העניין מישהו בעל סיווג גבוה,‬
‫אבל אפילו הוא‬ ‫לא הצליח להשיג גישה לתיק שלי.‬
‫למעשה, הם לא הצליחו לגלות שום דבר‬ ‫פרט לכך שהייתי בשירות בזמן שאמרתי שזה קרה.‬
‫כל מה שקשור בי נותר מסווג עדיין.‬
‫כשהתיק האישי שלך מסווג,‬
‫זה אומר שיש לך בעיה,‬ ‫כי הם לא יעבירו אותו לרשותך.‬
‫אחד הקצינים בדרגת סגן, ממשרד המשפטים,‬
‫אפילו שלח אליי בחזרה‬ ‫מכתב שכתבתי ואמר, "לא אכפת לי.‬
‫"אל תשתמשי בשמו של ג'ון מקיין.‬ ‫זה לא יקדם אותך לשום מקום."‬
‫זה הרגיז אותי.‬
‫הקונגרס, הסי-איי-איי, האף-בי-איי,‬
‫משרד המשפטים, משרד ההגנה...‬
‫כל אנשי הקשר הבכירים שעבדתי מולם‬
‫טייחו את התיק האישי שלו. כולם.‬
‫- הכרה למעשה‬ ‫של ממשלת ארה"ב בקיומם של עב"מים -‬
‫אבל מבחינתם של כמה אנשי צבא ופקידים,‬ ‫הבעיה העיקרית אינה התכסיסים של הממשל.‬
‫לדעתם, הבעיה האמיתית היא היעדר מודיעין.‬
‫- האם הממשל עצמו אינו יודע מה קורה? -‬
‫למדתי הנדסת מכונות ואווירונאוטיקה.‬
‫זמן קצר לאחר מכן התגייסתי לחיל הים‬
‫והפכתי לטייס אף-18 סופר הורנט‬ ‫בחוף המזרחי של וירג'יניה ביץ' למספר שנים.‬
‫- ריאן גרייבס, לשעבר טייס בחיל הים -‬
‫ב-2014 היינו בטיסה‬ ‫וראינו מספר עצמים במכ"ם.‬
‫כל החיישנים שלנו היו ממוקדים בהם‬ ‫וכל אותם חיישנים היו מחוברים לקסדות שלנו.‬
‫אז כאשר אנחנו מביטים‬ ‫בשמיים שמחוץ לתא הטייס,‬
‫זה כמו במציאות רבודה.‬
‫היו אמורים להיות שם רק מטוסי אף-18,‬
‫אבל ראינו דברים שלא היו‬ ‫שייכים לשם ובלטו בשטח מייד.‬
‫לפעמים מדובר במטוסים אזרחיים,‬
‫אבל העצמים האלה לא התנהגו כמו מטוסים כלל.‬
‫הם היו נייחים,‬
‫או שנעו במהירות גבוהה מאוד, או נמוכה מאוד,‬
‫ונמצאו שם במשך כל היום. אז מי הם היו?‬
‫- עלון סיווג -‬
‫בשנים האחרונות הוחלף‬ ‫המונח עב"ם, "עצם בלתי מזוהה",‬
‫במונח תאב"ם, "תופעה אווירית בלתי מזוהה".‬
‫התרבות שלנו מכירה‬ ‫את המונח עב"ם כבר זמן רב.‬
‫מייד כשאתה אומר עב"ם,‬
‫אנשים חושבים מייד,‬ ‫"חייזרים שבאו ממקום אחר".‬
‫למונח הזה יש מטען רב‬ ‫והיינו צריכים להתרחק ממנו‬
‫ולמצוא משהו ניטרלי ואובייקטיבי יותר.‬
‫המונח "תופעה אווירית בלתי מזוהה"‬ ‫מכיר בכך שייתכן שלא מדובר בעצמים.‬
‫אולי זאת פלזמה, או תופעה אטמוספרית.‬
‫בשעה שצפינו בעצמים האלה,‬ ‫המסקנה הטבעית היחידה שאליה הגענו‬
‫הייתה שזוהי תוכנית‬ ‫סודית ביותר שלא היינו מודעים לקיומה.‬
‫האם זהו יריב זר? רוסיה, או סין?‬
‫האם הם פיתחו קפיצת דרך‬
‫שמאפשרת להם לפעול‬ ‫בחופשיות במרחב אווירי צבאי מוגבל?‬
‫אם הם היו נראים‬ ‫כמו כלי טיס רוסיים או סיניים,‬
‫התגובה לכך הייתה רצינית.‬
‫המשמר האווירי הלאומי‬ ‫היה מוזעק. זה היה עניין גדול.‬
‫עד מהרה היה ריאן עד‬
‫למפגש התאב"ם המפורסם ביותר בעבר הקרוב.‬
‫בינואר 2015, הטייסת שלי ואני‬ ‫היינו מוצבים בג'קסונוויל שבפלורידה,‬
‫כאשר צילמנו את סרטון ה"גימבל".‬
‫כאן אנחנו רואים‬
‫שהמטוס שצילם זאת נמצא‬ ‫בגובה 7,500 מטרים מעל לאוקיינוס.‬
‫העצם הזה נמצא באותו רום, בעיקרון.‬
‫התמונה נראית די חדה.‬
‫אז רואים את סיבובו של העצם.‬
‫רואים שהוא מסתובב סביב עצמו, כמו גימבל.‬
‫גימבל הוא מנגנון‬ ‫שמאפשר לעצם להסתובב על צירו.‬
‫ב-2017 ראיתי את הכתבה‬ ‫ב"ניו יורק טיימס" עם סרטון הגימבל...‬
‫- טייס של חיל הים נתקל בעצם בלתי מזוהה -‬
‫וחשבתי, "הייתי שם כשהוא צולם".‬
‫זיהיתי את הקולות. אלה היו חברים שלי.‬
‫אבל אם יש...‬ ‫-תראו את הדבר הזה!‬
‫הוא מסתובב על צירו.‬
‫ברשתות החברתיות...‬
‫- הסרטון הזה ממש מפחיד אותי -‬
‫סרטון הגימבל חידש את הדיון בנוגע לתאב"מים.‬
‫- עושה לי צמרמורת -‬
‫לאחר שעזבתי את הפנטגון‬ ‫באופן רשמי הפכתי מודע לכך‬
‫שיש לנו חדירות‬ ‫למרחב אווירי צבאי מוגבל באופן קבוע‬
‫ושזה כך כבר מספר שנים,‬
‫ואיש לא עשה דבר בעניין.‬
‫תראו איך הוא טס!‬
‫העצמים שראינו לא נראו כמו אלה‬
‫של האומות שאנו רואים בהן‬ ‫איום או יריב, ולא התנהגו כך.‬
‫נראה שזו הייתה הסיבה לכך שהתעלמו מהם.‬
‫אז האם יש מדיניות‬ ‫לא רשמית של "אל תשאלו, אל תספרו"‬
‫לגבי תאב"מים, או שזה פשוט היעדר נהלים?‬
‫הבעיה הזאת הייתה בתחומי אחריותם‬
‫של כל מיני ארגונים בקהילת הביטחון הלאומי‬
‫אך לאף אחד מהם לא היה היכן לדווח על כך.‬
‫באותו שלב הפכתי למעורב בכך,‬ ‫באופן שבסופו של דבר היה פומבי מאוד.‬
‫ועדת ההקצבות עדיין הייתה סבורה‬
‫שמדובר בדברים מופרכים, בעב"מים.‬
‫הם לא רצו לתמוך בשום דבר בעניין הזה‬
‫ולא היה להם את המידע עדיין.‬
‫ההצעה שלי הייתה לבקש מקהילת המודיעין‬
‫דוח פומבי בקשר לעניין הזה.‬
‫הדוח הזה התפרסם ביוני 2021.‬
‫לפי הדוח הראשוני, דיווחים על תאב"מים‬
‫מתחלקים לחמש קטגוריות עיקריות.‬
‫גופים שנמצאים באוויר,‬ ‫תופעות אטמוספריות טבעיות,‬
‫מערכות של יריבים זרים,‬
‫תוכניות פיתוח מסווגות,‬ ‫ו"אחר", האירועים שלא נמצא להם הסבר.‬
‫כשהדוח הראשוני הגיע לקונגרס,‬ ‫הוא היה ייחודי מאוד,‬
‫כי זו הייתה הפעם הראשונה‬ ‫שבה הודינו באופן פומבי,‬
‫כצבא, שאי הוודאות הזה קיים.‬
‫מישהו כמו ריאן גרייבס,‬
‫שהוא גם מהנדס אווירונאוטיקה,‬ ‫בנוסף להיותו טייס...‬
‫כאשר מישהו כזה אומר לך‬ ‫שהוא ראה את אחד הדברים האלה,‬
‫ושהוא רואה אותם‬ ‫באופן קבוע, אפשר להסתמך על כך.‬
‫- 17 במאי 2022, תת הוועדה דנה בתאב"מים -‬
‫תופעות אוויריות בלתי מזוהות‬ ‫הן סיכון אפשרי לביטחון הלאומי.‬
‫- חבר הקונגרס אנדרה קרסון -‬
‫הסטיגמה שקשורה בתאב"מים מפריעה‬ ‫לביצועו של ניתוח מודיעין מוצלח כבר זמן רב.‬
‫טייסים נמנעו מלדווח,‬ ‫או שלעגו להם כשעשו זאת.‬
‫זה נתן תוקף להצהרותיהם של האנשים בשטח,‬
‫אנשים ברמה הנמוכה ביותר,‬
‫וזה פשוט מראה‬ ‫את כמות הסטיגמות שעליה היה צריך להתגבר.‬
‫נאלצנו להתאמץ מאוד כדי להעביר את המידע הזה‬
‫מהאנשים שבשטח למקבלי ההחלטות,‬
‫והדוחות האלה הם חלק מהתהליך הזה.‬
‫לכן קיים משרד כללי לטיפול באנומליות‬
‫במסגרת משרד ההגנה כעת.‬
‫תפקידו של המשרד הזה הוא לקבל‬ ‫את כל המידע מכל הארגונים הממשלתיים,‬
‫לנתח אותו, לעבור על כל‬ ‫רשומות המודיעין עד למלחמת העולם השנייה,‬
‫ליצור בשביל חושפי מידע תהליך‬
‫שבמסגרתו יוכלו אנשים לפנות אליו‬ ‫בלי קשר להסכמי סודיות שעליהם חתמו‬
‫ולדבר בגלוי על מה שראו ועל מה שידוע להם.‬
‫לא ניצחנו במלחמה הקרה‬ ‫כי היינו טובים יותר בהגנה על סודות.‬
‫ניצחנו במלחמה הקרה כי היינו‬ ‫טובים יותר בהעברת מידע ובהפצתו.‬
‫- לא נמצאו ראיות לטכנולוגיה חייזרית‬ ‫בעצמים מעופפים, אך גם לא ניתן לשלול זאת -‬
‫אבל נראה לי שהם ניסו להימנע‬ ‫מכל דבר שיגרום לתקשורת להתעניין בכך‬
‫ומכל דבר שעשוי להיראות כהוכחה או כראיה‬
‫לכך שקיימים כלי טיס‬ ‫שעשויים להיות של חייזרים.‬
‫אך כל מאמץ להפחית בחשיבותם‬ ‫של האירועים המוזרים במרחב האווירי של ארה"ב‬
‫הפך לבלתי אפשרי בפברואר 2023.‬
‫בפברואר 2023 הפילה ארצות הברית מספר עצמים,‬
‫ארבעה בסך הכול,‬ ‫מעל לשטחה היבשתי של ארצות הברית.‬
‫הדבר סוקר בכל גופי החדשות‬ ‫המובילים בארצות הברית.‬
‫- חדשות איי-בי-סי-7, 2023 -‬
‫בפנטגון תדרכו כתבים רגע לפני‬ ‫שהשידור שלנו החל ונאמר להם שכעת עוקבים‬
‫אחר עצם שנראה שהוא בלון ריגול סיני,‬ ‫שמרחף מעל לצפון ארה"ב.‬
‫- עצם נוסף הופל -‬
‫זהו היום השלישי ברציפות‬ ‫והפעם הרביעית בתשעה ימים בלבד‬
‫שארה"ב הפילה עצם בלתי מזוהה שטס בגובה רב.‬
‫הם טסו בשמי אלסקה,‬ ‫טריטוריית יוקון של קנדה, וימת יורון,‬
‫זאת לאחר שבלון ריגול סיני‬ ‫הופל לפני למעלה משבוע,‬
‫בסמוך לחופי קרוליינה הדרומית.‬
‫ארה"ב עדיין אינה מסוגלת‬ ‫לקרוא לשלושת העצמים שהופלו בידיה‬
‫במהלך שלושה ימים בשם שאינו "עצמים".‬
‫זה חסר תקדים בשל מספר סיבות.‬
‫נאמר לנו באופן ברור מאוד‬ ‫שהיה בלון ריגול סיני שפעל באזורנו.‬
‫אך שלושת העצמים הבאים שהפלנו‬
‫מייד לאחר מכן‬ ‫נותרו לא מזוהים ומקורם לא נמסר.‬
‫בהתחשב בשאלות חסרות המענה‬ ‫שקשורות באירועים האלה,‬
‫ובחוויותיהם של אנשי צבא‬ ‫כמו טרי, ג'ון וריאן,‬
‫האם יש לנו אפילו את היכולות‬ ‫לדעת מה באמת נמצא בשמיים?‬
‫- האם נדע את האמת אי פעם? -‬
‫פשוט אין לנו מספיק מידע, ובשורה התחתונה,‬
‫נגלה זאת רק אם נשקיע בכך‬ ‫מספיק אנרגייה ותשומת לב.‬
‫הקונגרס מכיר בכך‬ ‫שנושא התאב"מים הוא בעל פנים רבים...‬
‫- 26 ביולי, 2023 -‬
‫ומצריך גישה זהירה, מוכוונת מידע.‬
‫כיום אנחנו לא דנים רק בקיומים של תאב"מים,‬
‫אלא גם בעקרונות‬ ‫שמגדירים את הרפובליקה שלנו,‬
‫שהם מחויבות לשקיפות ולמתן דין וחשבון.‬
‫אפשר לראות שהשיח הזה עובר לציבור הנרחב.‬
‫אני חושב שזה יהיה חיוני‬ ‫לקידומו של השיח הזה באופן גלוי.‬
‫- מר מוסקוויץ -‬
‫לציבור האמריקני יש את הזכות‬ ‫לדעת על טכנולוגיות ממקורות לא ידועים,‬
‫על בריות לא אנושיות ועל תופעות לא מוסברות.‬
‫- מר גרסיה -‬
‫מספרם הרב של הדיווחים,‬ ‫חושפי המידע והסיפורים‬
‫על תופעות בלתי מזוהות‬ ‫אמור להעלות שאלות של ממש.‬
‫- גברת מייס -‬
‫אם אתם מאמינים שיש בידינו‬ ‫כלי טיס שהתרסקו, כפי שנאמר קודם,‬
‫האם נמצאות בידינו‬ ‫גופותיהם של הטייסים שהיו בהם?‬
‫- מר גראש -‬
‫כפי שכבר אמרתי‬ ‫באופן פומבי בריאיון שלי ב"ניוזניישן",‬
‫בכמה מהם היו גם דגימות ביולוגיות.‬ ‫-והן היו ממקור אנושי, או לא אנושי?‬
‫לא אנושי.‬
‫רבים רואים את הטענות האלו‬ ‫כאישור לקיומם של חייזרים.‬
‫חדשות פושטות מהר ברשתות חברתיות,‬
‫שבהן חולקים רבים בהלם ובאי האמון שהם חשים.‬
‫מישהו נוסף צפה בשימוע המטורף‬ ‫בנושא עב"מים ותאב"מים הבוקר? כי זה...‬
‫צעד עצום בעבורנו, בקהילת העב"מים.‬
‫ואז הממשל פשוט חשף‬ ‫את נושא החייזרים, כזה, "הפתעה".‬
‫אני רוצה להיות הראשונה‬ ‫שמבקשת מהחייזרים לחטוף אותי.‬
‫אבל יש עצמים מעופפים שאין להם מושג מהם.‬
‫איננו יכולים להרשות לעצמנו‬ ‫לא לדעת מה טס מעל לארצנו.‬
‫קיים שיפור רב,‬
‫אבל עדיין יש צורך בהתקדמות נוספת.‬
‫מה אתם יודעים כעת שלא ידעתם בעבר?‬
‫שום דבר.‬
‫מה תדעו בחודש הבא? שום דבר.‬
‫מה תדעו שישה חודשים לאחר מכן? שום דבר.‬
‫יהיו הדלפות קטנות פה ושם.‬
‫אם זה מספיק טוב בשבילכם, זה כל מה שתקבלו.‬
‫אם תפתחו בחקירה מטעם הקונגרס‬ ‫אני מניח שפשוט תקבלו טיוח גדול נוסף.‬
‫הם הודו בכך שיש דברים‬ ‫שהם אינם מסוגלים להסביר עד תום‬
‫ושהם חוקרים בעניין,‬ ‫אך הם לעולם לא יחשפו מה זה באמת.‬
‫אני נפצעתי במילוי תפקידי ביער רנדלשאם,‬
‫ובסופו של דבר הסכימו חיל האוויר,‬ ‫משרד ההגנה והמשרד לחיילים משוחררים‬
‫שאכן נפצעתי באותו אירוע.‬
‫אך הם מעולם לא ציינו באופן פומבי,‬ ‫או פרטי, בפני שריל, בפניי או בפני אחרים‬
‫מה בדיוק קרה לי ומה פצע אותי.‬
‫קיבלתי מכתב שאומר שהוא‬ ‫לא יקבל את התיק הרפואי שלו לעולם.‬
‫ג'ון קיבל מכתב זהה: "אתה תקבל‬ ‫את ההטבות ואת הדברים שלהם אתה זקוק,‬
‫"אך לעולם לא תקבל את התיק הרפואי שלך."‬
‫מי עושה דברים כאלה? ולמה?‬
‫למה הם עושים את זה? הם לא מוכנים לומר.‬
‫אז בעיני, זאת עדיין תופעה בלתי ידועה.‬
‫לדעתי יש בידינו טכנולוגיה חייזרית כלשהי.‬
‫יש בידינו משהו שנשמר‬ ‫תחת מנעול ובריח, נסתר מעין הציבור.‬
‫לדעתי, הסיבה האפשרית היחידה‬ ‫לכך שהם לא יכולים לספר לנו על זה‬
‫היא שמדובר בעניין של ביטחון לאומי,‬
‫וייתכן שזה אכן כך.‬ ‫אני לא יודע. אבל הייתי רוצה לדעת.‬
‫למרות שייתכן שלעולם לא נדע מהם בדיוק‬ ‫האורות והעצמים הלא מוסברים שבשמיים,‬
‫דבר אחד בטוח:‬
‫אם תשובות אכן ייחשפו אי פעם,‬
‫הן עשויות להשפיע‬ ‫על מהלך ההיסטוריה באופן קיצוני.‬
‫עדיין קיימות המון‬ ‫שאלות ללא מענה בנושא הזה.‬
‫האם ייתכן שאנחנו נתקלים‬ ‫בגשושיות מתרבויות מרוחקות?‬
‫לדעתי איננו צריכים‬ ‫להיות מופתעים אם יתברר שאכן זה כך.‬
‫זה משהו שעשויות להיות לו‬ ‫השלכות מרחיקות לכת מאין כמותן‬
‫והוא עשוי להטריד מאוד אנשים רבים,‬
‫אך עלינו להישאר‬ ‫נאמנים לנתונים, ולא חשוב לאן יובילו אותנו.‬
‫זה מה שעלינו לעשות.‬
‫תרגום כתוביות: עמוס דיאמנט‬